EkBass/fiwiki-20250220-pages-articles huggingface dataset:
Gram Parsons

Gram Parsons, oikealta nimeltään Ingram Cecil Connor III (5. marraskuuta 1946 Winter Heaven, Florida – 19. syyskuuta 1973 Joshua Tree, Kalifornia) oli yhdysvaltalainen laulaja, lauluntekijä, kitaristi ja pianisti. Hän toimi lyhyeksi jääneen uransa aikana yhtyeissä The Shilos, The Byrds, The International Submarine Band ja The Flying Burrito Brothers. Gram Parsonsia pidetään country rockin yhtenä suurimmista edelläkävijöistä. Molemmat sooloalbuminsa, GP (1973) ja postuumisti julkaistun Grievous Angel (1974), Parsons teki yhdessä Emmylou Harrisin kanssa. Gram Parsonsin isoisä oli rikas floridalainen sitrushedelmien suurviljelijä ja äiti tuon yrityksen perijätär. Yläluokkaisesti kasvatettu Parsons kiinnostui musiikista Harvardin yliopistossa ja jätti opintonsa kesken. Parsons kuoli 26-vuotiaana morfiinin ja alkoholin yliannostukseen motellihuoneessaan Joshua Treen kansallispuistossa Kaliforniassa. Hänen ystävänsä, halutessaan toteuttaa kuolleen Parsonsin toiveen, varastivat Parsonsin perheelle kuljetettavana olleen ruumisarkun Los Angelesin lentoasemalla, ajoivat sen syrjäisen tien varteen, täyttivät bensiinillä ja yrittivät polttaa ruumiin. Myöhemmin omaiset saivat poikansa puoliksi palaneen ruumiin huostaansa ja hautasivat sen Louisianaan. == Diskografia== * Safe at Home : International Submarine Band (1968) * Sweetheart of the Rodeo : The Byrds (1968) * The Gilded Palace of Sin : Flying Burrito Brothers (1969) * Burrito Deluxe : Flying Burrito Brothers (1970) * GP : Gram Parsons (1973) * Grievous Angel : Gram Parsons (1974) * Early Years (1963–1965) : Gram Parsons (1979) * Live 1973 : Gram Parsons and the Fallen Angels (1982) * Sacred Hearts & Fallen Angels: The Gram Parsons Anthology : Gram Parsons/Various (2001) * Another Side of This Life: The Lost Recordings of Gram Parsons : Sundazed Music (2001) * The Complete Reprise Sessions : Gram Parsons (2006). == Lähteet == == Kirjallisuutta == * == Aiheesta muualla == * Kotisivut * Gram Parsonin hauta Luokka:Yhdysvaltalaiset kitaristit Luokka:Yhdysvaltalaiset pianistit Luokka:Yhdysvaltalaiset laulajat Luokka:The Byrdsin jäsenet Luokka:Vuonna 1946 syntyneet Luokka:Vuonna 1973 kuolleet
The Covenant Progress

__NOTOC__ The Covenant Progress on ruotsalaisen Crimson Moonlight -yhtyeen esikoisalbumi, joka julkaistiin 2003. Tyyliltään albumin musiikki on modernia melodista black metalia. Yhtye oli juuri päässyt ruotsalaiselle Rivel Records -levy-yhtiölle. Albumi äänitettiin vuoden 2003 tammikuun ja helmikuun välisenä aikana sekä Carl Johan Grimmarkin Dream Factorylla että Studio Resoundissa, jossa Tomas Johansson toimi tuottajana sekä masteroi albumin Criteria Masteringissa. Albumi sai myönteisen vastaanoton mediassa ja sitä kehuttiin useimpia muita black metal -yhtyeitä taitavammasta soitosta mutta kritisoitiin puuduttavasta äänimaisemasta.Imperiumi.net Crimson Moonlight - The Covenant Progress Eternal Emperor on uudelleensovitettu versio edellisen ep:n kappaleesta. Viimeinen kappale "The Covenant" on kosketinsoitininstrumentaali. Albumin sanoitukset perustuvat John Bunyanin vuonna 1678 julkaistuun kirjaan Kristityn vaellus, ja kansilehdessä on suoria lainauksia kirjasta. == Kappaleet == # # # # # # # # # == Kokoonpano == * Simon "Pilgrim" Rosén – ­laulu * Petter Stenmarker – kitara, koskettimet * Hubertus Liljegren – kitara, basso * Gustav "Gurra" Elowsson – rummut * Per Sundberg – kitara == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * Crimson Moonlight – The Covenant Progress * Covenant Progress, The Luokka:Crimson Moonlightin albumit
Salakavala

Salakavala on suomalainen vuonna 2000 perustettu suomisaundi-tyylistä psytrancea tuottava kaksikko, johon kuuluvat Tommy Lauhiala ja Toni Sorsa. Aikaisemmin yhtyeeseen kuului myös Ville Ruoho, joka tuottaa yksin musiikkia nimellä Calamar Audio. Salakavalan esikoisalbumin Fractal Fishing julkaisi syyskuussa 2006 australialainen levy-yhtiö Faerie Dragon Records. Venäläinen Hippie Killer Productions julkaisi yhtyeen toisen albumin Unusual Conditions marraskuussa 2012 ja kolmannen albumin Magic Carpet helmikuussa 2018. Salakavala on julkaissut musiikkiaan internetissä usean vuoden ajan jo ennen ensialbuminsa julkaisua. Yhtye keikkailee aktiivisesti psytrance-tapahtumissa Suomessa ja ulkomailla. == Diskografia == === Albumit === * Fractal Fishing (Faerie Dragon Records, 2006) * Unusual Conditions (Hippie Killer Productions, 2012) * Slap Shot EP (Hippie Killer Productions, 2014) * Magic Carpet (Hippie Killer Productions, 2018) === Internet-julkaisut === * Shalakalassa (Antiscarp Records, 2001) * Mockba Bolenath (Antiscarp Records, 2003) * Treacherous Tunes EP (Antiscarp Records, 2004) == Aiheesta muualla == * * Salakavala Discogs.comissa * * Hippie Killer Productions Luokka:Suomisaundi-tuottajat Luokka:Suomalaiset elektronisen musiikin yhtyeet
FR F1 / F2

thumb|FR F2 kenttäkäytössä Afganistanissa. FR F1 (Fusil à Répétition modèle F1) on ranskalainen pulttilukkoinen tarkkuuskivääri. Vuonna 1966 palveluskäyttöön otettu ja Manufacture d'Armes de Saint Etiennen (MAS) vuoteen 1980 asti valmistama FR F1 perustuu Ranskan armeijan MAS 36 -palveluskivääriin. FR F1 -kivääriä valmistettiin kolmena eri versiona: * Tireur d'Elite - tarkka-ampujamalli * Tir Sportif - diopteritähtäimellä varustettu kilpa-ammuntamalli * Grande Chasse - siviilimyyntiin tarkoitettu metsästyskiväärimalli APX 804 -kiikaritähtäimellä Kiväärissä on liekinsammutin, johon on yhdistetty tarkkuutta parantava "Manchon"-mekanismi jolla voi säätää piipun värähtelyä. Kiväärin tukki on varustettu erillisellä pistoolikahvalla ja aseen sivuille taittuvilla tukijaloilla. Siinä on säädettävä poskipakka ja tukin pituutta voi säätää irrotettavilla jatkopaloilla. Ranskan armeijan lisäksi FR F1:tä käyttävät Marokon, Mauritanian ja Tšadin armeijat. ==FR F2== GIAT Industries / Nexter on valmistanut F1-mallin seuraajaa 7.62 x 51 mm NATO -kaliiperista FR F2:ta (Fusil à Répétition modèle F2) vuodesta 1984. F2:n etutukki on synteettinen ja sen korkeussäädettävä haaratuki on tukin sijasta kiinnitetty aseen piipun juureen; kivääriä on valmistettu myös synteettisellä taittotukilla. Kiikaritähtäinmalli on F2:ssa joko 8 x suurentava APX L806 tai SCROME J8. F2:n piippu on päällystetty muovisella lämpöeristeellä, joka estää tähtäystä vaikeuttavaa piipun lämpösäteilyä. FR F2:sta on tehty myös puisella etutukilla varustettua vientiversioita FR-G1 ja -G2; niistä puuttuu piipun lämpöeriste. == Tekniset tiedot (FR F1 / F2)== *Kaliiperit: 7,5 x 54 mm Mle1929C ja 7.62 x 51 mm NATO / 7.62 x 51 mm NATO *Pituus: 1 138 mm / 1 200 mm *Piipun pituus: 552 mm / 650 mm *Paino: 5,2 kg / 5,3 kg *Lipas: 10 patruunan irtolipas. *Tähtäin: **3,85 x suurentava APX L Mle53, 3-12 x 56 Schmitt & Bender tai 2,5-10 x 52 Zeiss -kiikaritähtäin ** 4 x suurentava OB 25 UC "DIPT 9" tai OB-50 valonvahvistintähtäin **avotähtäimet. *Tehokas kantomatka: ~800 m. ==Aiheesta muualla== * FR F1 and FR F2 Sniper Rifle * Ranskan armeijan sivu FR F2:sta. Luokka: Tarkkuuskiväärit de:FR-F1 it:FR-F1 vi:FR-F1
Veil of Remembrance

__NOTOC__ Veil of Remembrance on ruotsalaisen Crimson Moonlight -yhtyeen toinen albumi. Se julkaistiin virallisesti 26. tammikuuta 2005, vaikka kappaleita myytiin jo 2. joulukuuta 2004 alkaen. ==Yleiskatsaus== Veil of Remembrancella Crimson Moonlight vaihtoi aiemman melodisen black metalinsa death ja black metalin yhdistelmään, jossa on vaikutteita grindcoresta ja thrash metalista.Jordan, Jason. The Metal Observer, February 4, 2006 Harm Magazinen haastattelussa laulaja Simon Rosén kertoo tyylimuutoksesta: Veil of Remembrance ei menestynyt kaupallisesti yhtä hyvin kuin The Covenant Progress, myyden puolet vähemmän kappaleita. Albumi sai kuitenkin myönteisen vastaanoton lehdistöltä ja ihailijoilta. Rosén kertoo: == Kappaleet == # # # # # # # # # == Arvostelut == * Imperiumi.net: Imperiumi.net: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * Veil of Remembrance Discogsissa * Luokka:Vuoden 2005 albumit Luokka:Crimson Moonlightin albumit
Petri Pyhäjärvi

Joni Petri Eevert Pyhäjärvi (s. 30. marraskuuta 1982 Pelkosenniemi) on suomalainen jääkiekkoilija, pelipaikaltaan laitahyökkääjä. Urallaan Pyhäjärvi on edustanut muun muassa Jokipoikia, HeKiä ja KooKoota. Hän on pelannut neljä kautta Suomen toiseksi korkeimmalla sarjatasolla Mestiksessä, ensimmäisen kerran kaudella 2004–2005, jolloin edusti Jokipoikia, ja viimeksi kaudella 2008–2009, jolloin edusti KooKoota. Kaudella 2005–2006 hän oli Suomi-sarjassa pelanneen HeKin paras pistemies ja nostamassa joukkuetta Mestikseen. Pyhäjärvi on pelannut myös A-junioreiden SM-liigaa HPK:ssa ja Jokipojissa. Pyhäjärvi edusti Suomea vuoden 2005 talviuniversiadeissa ja voitti pronssimitalin. Hän teki turnauksessa tehot 1+1. Turnauksen osallistuneista maista muun muassa Itävallan, Slovakian ja Italian joukkueet oli koottu pitkälti maan pääsarjoista. Pyhäjärvi on pelannut myös seitsemän ottelua Mestiksen pelaajista kootun epävirallisen ”maajoukkueen” riveissä. == Saavutukset == * Universiadi-pronssimitali 2005 * HeKin paras pistemies kaudella 2005–2006 == Lähteet == ==Aiheesta muualla== * Petri Pyhäjärven Eurohockey-tilastot Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Hatullinen paskaa / Soolot

Hatullinen paskaa / Soolot on Eppu Normaalin vuonna 1990 julkaistu kokoelma- albumi. Se sisältää single-levyjen b-puolia ja muita harvinaisuuksia 1977–1983. Kappaleet 1–12 ovat samat kuin levyllä Hatullinen paskaa. Soolot- osuus käsittää kappaleet 13–22 ja on ollut alun perin nimeltään Aku, Juha, Martti ja Mikko2. == Kappaleet == # # # # # # # # # # # # # Martti Syrjä: # Aku Syrjä: # Juha Torvinen: # Mikko Syrjä: # Mikko Nevalainen: # Martti Syrjä: # Aku Syrjä: # Juha Torvinen: # Mikko Syrjä: # Mikko Nevalainen: ==Kokoonpano== ===Hatullinen paskaa=== *Martti Syrjä - laulu *Pantse Syrjä - kitara, taustalaulu, laulu (kappaleet 4 ja 10) *Juha Torvinen - kitara, laulu (kappale 3) *Mikko Nevalainen - basso (kappaleet 2, 6-10) *Aku Syrjä - rummut *Mikko Saarela - basso (kappaleet 1, 3-5, 11, 12) ===Soolot=== ====Raidat 13 ja 18==== *Martti Syrjä - laulu *Aku Syrjä - rummut *Timo Huovinen - kitara, koskettimet *Pete Viteli - basso *Mikko Saarela - taustalaulu kappaleessa 18 ====Raidat 14 ja 19==== *Aku Syrjä - laulu, rummut *Pantse Syrjä - kitara, basso *Ila Loueranta - taustalaulu *Jari Yliaho - taustalaulu *Safka Pekkonen - taustalaulu ja urut *Juha Torvinen - kitara kappaleessa 14 ====Raidat 15 ja 20==== *Juha Torvinen - laulu, kitara, basso ja piano *Aku Syrjä - rummut *"Mika ja Martti" - taustalaulu ====Raidat 16 ja 21==== *Aku Syrjä - rummut *Pantse Syrjä - kaikki muu ====Raidat 17 ja 22==== *Mikko Nevalainen - laulu, basso *Matti Nevalainen - kitara, taustalaulu *Pasi Raunio - rummut == Lähteet == *CD-levy POKOCD 43 Luokka:Vuoden 1990 kokoelma-albumit Luokka:Eppu Normaalin kokoelma-albumit
Leopardimonninen

Leopardimonninen (Corydoras trilineatus) on monnislaji. Sitä pidetään akvaariokalana. == Koko ja ulkonäkö == Leopardimonnisen enimmäispituus on viisi senttiä. Leopardimonninen on laajalle levinnyt, ja eri seuduilta tulevat kalat voivat olla jonkin verran erivärisiä. == Alkuperä == Leopardimonninen on kotoisin Etelä-Amerikasta Amazonin keskiosista, Perun Amazonista ja Surinamen rannikkoalueelta. == Käyttäytyminen == Muiden monnisten tavoin leopardimonninen oleilee mieluiten pohjassa, jonka pitää olla mieluiten hienoa hiekkaa. Laji viihtyy pohjalla. == Vesiolot == Sopiva veden lämpötila on 22–26 °C, pH 6–8 ja veden kovuus °dH 5–19. Lajille tyypillistä on käydä nopealla syöksähdyksellä haukkaamassa happea veden pinnasta. == Lähteet == == Aiheesta muualla == *www.scotcat.com Luokka:Akvaariokalat Luokka:Monniset
Ramonin lentotukikohta

Ramonin lentokenttä on Yhdysvaltain Israelin ilmavoimille vuonna 1981 rakentama lentotukikohta, jonne on sijoitettu ilmavoimien 113., 127., 140., 146., 147. ja 253. laivueet. Kentälle tulee vuoteen 2008 mennessä kolme laivuetta eli 102 kappaletta F-16I-hävittäjiä. Kentän korkeus merenpinnasta 648 metriä, eranto 003° E (01/05, 120,9 MHz ja 121,4 MHz) ==Aiheesta muualla== *Airports-Worldwide: Ramon Air Base Luokka:Israelin lentoasemat Luokka:Israelin ilmavoimat Luokka:Lentotukikohdat
Tupuri

Tupuri on Salon kaupunginosa, joka käsittää Tupurinmäen alueen. Tupurissa on noin 4 000 asukasta, mutta asukasluku kasvaa alueen laajentuessa. Alue rajoittuu Tupurinahteeseen, Anjalan kaupunginosaan kulkien puistojen keskellä ja Greulantien kautta peltojen kautta takaisin TupurinahteeseenSalon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä.. Tupurissa sijaitsee myös radiomasto, jonka kautta lähetetään paikallisradiot Auran Aallot 93,5 ja Kasari 88,2. ==Palvelut== Tupurissa sijaitsee koulu, jossa on noin 360 oppilasta (lukuvuosi 2020–2021), kaksi päiväkotia, ABC-kylmäasema ja S-market. Tupurissa on myös laaja pururata, jossa on talvella latu. Tupurissa on monia puistoja. Tupurissa on myös jalkapallokenttä. ==Historiaa== Tupuriin alettiin rakentaa asuntoja vuonna 1989. Tupurissa sijaitsee pääasiassa omakotitaloja, joita alueella on runsaasti. Tupurin alaosassa sijaitsee kuitenkin kaksi kerrostaloa ja ylhäällä paljon rivitaloja. Tupurilaiset talot ovat melko uusia ja alue on kasvamassa, vaikkakin kasvua rajoittaa hieman moottoritien ja kaupungin ulkoilualueiden läheisyys. ==Lähteet== Luokka:Salon kaupunginosat
5\. divisioona (jatkosota)

5\. divisioona ("Hämäläis-" eli "Ilvesdivisioona") oli Etelä-Hämeen sotilasläänin perustama Suomen maavoimien yhtymä jatkosodassa. Sotilaslääniin kuuluivat Kanta- ja Lounais-Hämeen suojeluskuntapiirit.Jatkosodan historia, Osa 1 s. 62, 100 Jatkosodan alun hyökkäysvaiheessa Karjalan armeijaan kuulunut 5. divisioona eteni Ruben Laguksen johdolla nopeasti Laatokan Karjalassa. Hyökkäys aloitettiin 11.7.1941, Tarton rauhan raja saavutettiin 23.7. ja seuraavana päivänä Tuuloksenjoki. Siinä vaiheessa Karjalan armeijan komentaja Erik Heinrichs käski keskeyttää hyökkäyksen, koska muissa suunnissa hyökkäys ei ollut menestynyt yhtä hyvin. Itä-Karjalan valtauksessa 5. divisioona mursi 4.9. venäläisten puolustuksen ja avasi tien Aunukseen ja Syvärille. Divisioonan ilvestunnuksen piirsi tuleva muotoilun professori Ilmari Tapiovaara. Nimi vahvistettiin divisioonan pitkäaikaisen komentajan kenraalimajuri Kustaa Tapolan aloitteesta. == Perustaminen == Perustamisen jälkeen divisioonaan kuuluivat muun muassa seuraavat yksiköt:Jatkosodan historia, Osa 1 s. 100 *Jalkaväkirykmentti 2 (JR 2) *Jalkaväkirykmentti 22 (JR 22) *Jalkaväkirykmentti 23 (JR 23) *Jalkaväkirykmentti 44 (JR 44) *Kenttätykistörykmentti 3 (KTR 3) *Raskas patteristo 24 (RaskPsto 24) *Kevyt osasto 4 (KevOs 4) *Pioneeripataljoona 21 (PionP 21) *Viestipataljoona 23 (VP 23) *Sissiosasto (SissiOs./5.D) Divisioona pyrittiin varustamaan määrävahvuuksien mukaan, joka pääsääntöisesti onnistuikin, mutta eräiden materiaalierien osalta määrävahvuuksia ei saavutettu. ==Komentajat == Divisioonankomentajina olivat:Kohvakka, Mikko. teoksessa: Jatkosodan tiellä, s. 241–259. *jääkärieversti Eino Koskimies 18. kesäkuuta – 11. heinäkuuta 1941 *jääkärieversti Ruben Lagus 11. – 25. heinäkuuta 1941 *eversti Ilmari Karhu 25. heinäkuuta 1941 – 16. kesäkuuta 1942 *kenraalimajuri Kustaa Tapola 16. kesäkuuta 1942 – == Tappiot == Divisioonan Päämajalle tekemien määräaikaisilmoitusten mukaan sen kokonaistappiot olivat kaatuneina, haavoittuneina ja kadonneina yhteensä 10 608 miestä.Jatkosodan historia, Osa 6 s. 494 ==Katso myös== *Laatokan Karjalan valtaus 1941 *Itä-Karjalan valtaus 1941 *Suurhyökkäys Syväriltä 1944 *Nietjärven taistelu ==Lähteet== * * * * * * * === Viitteet === 05\. Divisioona Luokka:Karjalan Armeija
Hietamonninen

Hietamonninen (Corydoras haraldschultzi) on monnisiin (Corydoras) kuuluva makean veden kalalaji. Sen luontainen elinympäristö on Etelä-Amerikan sisävesissä, Brasiliassa ja Boliviassa. Hietamonninen on yleinen akvaariokala. == Koko ja ulkonäkö == Hietamonninen kasvaa varsin kookkaaksi, jopa 8 senttimetrin pituiseksi. Hietamonnisella on oranssin- tai kellanoranssiväriset rintaevän piikit, mikä on harvinaista monnisilla. Hietamonnisen kuono on lyhyt ja terävä. Väritykseltään hietamonninen on vaaleanharmaa, ja päällä on tummanruskeaa kuviointia. == Alkuperä == Hietamonninen on kotoisin Etelä- Amerikasta Brasilian ja Bolivian alueilta. == Käyttäytyminen ja lisääntyminen == Kuten muutkin monniset, hietamonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Hietamonninen viihtyy hyvin parvessa. Hietamonninen on kutenut vankeudessa ilmeisesti vain muutaman kerran. == Vesiolot == Sopiva veden lämpötila on 22–28 °C, pH 6–8 ja veden kovuus dH 2–25. == Lähteet == Luokka:Akvaariokalat Luokka:Monniset
Karjaskylä

Karjaskylä on kylä Salossa. Kylä sijaitsee kaupungin keskustan itäpuolella Aarnionperän kaupunginosassa. Karjaskylässä sijaitsee koulu. Jukolan viesti suunnistettiin vuonna 2006 pääasiassa juuri Karjaskylän maastossa, jossa sijaitsi myös kilpailukeskus. Vuonna 2007 alueella järjestettiin ensimmäinen Vrock-tapahtuma. Karjaskylän alkuperäinen kylätontti on sijainnut kylän nykyistä asutusta lännempänä pienellä kumpareella. Kumpare on jäänyt Pahkavuoren omakotitaloalueen sisään. Karjaskylän kyläalue ulottuu Vuorenmäeltä aina vanhalle Muurlan vastaiselle kunnanrajalle saakka. Hämmäinen halkaisee kyläalueen kahtia. Karjaskylän nykyinen asutus on muodostunut kahteen eri aikaan. Vanhempi työväenasutus on muodostunut Karjaskyläntien ja Muurlantien varsille ja uudempaa asutusta on rakennettu Kiskontien ja Muurlantien risteykseen. ==Lähteet== Luokka:Uskelan kylät Luokka:Varsinais- Suomen maakunnan entiset taajamat
Finlex

Finlex on oikeusministeriön omistama oikeudellisen aineiston julkinen ja maksuton Internet-palvelu. Finlexin sisällön tuottaa ja sitä ylläpitää Edita Lakitieto Oy. Teknisestä ylläpidosta vastaa Tieto-Evry. ==Historia== Säädöksiä alettiin julkaista sähköisesti 1981 oikeusministeriön Finlex-tietopankissa. 1990-luvun puolivälissä kaupalliset yritykset, kuten Painatuskeskus Oy (entinen Valtion painatuskeskus) ja Kauppakaari Oyj, kehittivät omaa oikeudellisen aineiston sähköistä tarjontaansa, mikä lisäsi painetta viranomaisen oman jakelun kehittämiselle. Ulkoasultaan säädöskokoelmassa painetun näköisiä säädöstekstejä alettiin julkaista internetissä vuonna 1995, jolloin Painatuskeskus alkoi julkaista sähköistä säädöskokoelmaa maksullisena. Syksyllä 1997 oikeusministeriö ja tarjouskilpailun jälkeen toteutuskumppaniksi valikoitunut Edita (entinen Painatuskeskus) avasivat maksuttoman ja kaikkien kansalaisten saatavilla oleva palvelun, lakeja ja asetuksia sisältävän Valtion säädöstietopankin (Finlex). Ruotsinkielinen säädöskokoelma avattiin vuonna 1998. Suomi oli ensimmäinen maa, jossa lakeja pystyi lukemaan maksuttomasti. ==Osat== Finlexiin sisältyy seuraavat osat: === Lainsäädäntö === *Ajantasainen lainsäädäntö *Säädökset alkuperäisinä *Säädösmuutosten hakemisto *Sähköinen säädöskokoelma *Säädöskäännökset ===Oikeuskäytäntö=== * Oikeuskäytäntö * Korkein oikeus * Korkein hallinto-oikeus * Hovioikeudet * Hallinto-oikeudet * Markkinaoikeus * Työtuomioistuin * Vakuutusoikeus * Eurooppa-tuomioistuimet ** Euroopan ihmisoikeustuomioistuin ** EY-tuomioistuimen ratkaisujen tiivistelmiä vuosilta 1961-1994. * Oikeuskäytäntö kirjallisuudessa ===Viranomaiset=== *Viranomainen *Viranomaisten määräyskokoelmat *Työehtosopimukset *Valtioneuvoston oikeuskansleri *Tietosuojalautakunta ===Valtiosopimukset=== *Valtiosopimus *Valtiosopimukset ja niiden viitetietokanta *Sähköinen sopimussarja *Hallituksen esitykset ==Muuta== Finlexissä julkaistavat ratkaisut ovat kyseisen tuomioistuimen itse valitsemia. Ne muodostavat ehkä korkeinta oikeutta, markkinaoikeutta ja työtuomioistuinta lukuun ottamatta vain hyvin pienen osan kyseisen tuomioistuimen ratkaisuista. Käräjäoikeuksien päätökset eivät sisälly Finlexiin kuin siltä osin kun niistä on valitettu ja ylempi tuomioistuin julkaisee oman ratkaisunsa, jossa yhteydessä selostetaan myös käräjäoikeuden ratkaisu asiassa. Euroopan unionin tuomioistuinten ratkaisuja on julkistettu suomeksi vuodesta 1995 lähtien unionin säädöskokoelmassa Eur-Lex-palvelussa. Eur-Lexin kautta voi myös lukea unionin tuoreet lainsäädäntöpäätökset Euroopan unionin virallisesta lehdestä. == Lähteet == == Aiheesta muualla == * Aki Huhtanen: Avoimet lakitietopalvelut – muuttuva Finlex (Finlexin lyhyt historia). Oikeusministeriö 2016. Seco.cs.aalto.fi. Viitattu 18.5.2022 * EU:n tuomioistuinten verkkopalvelu * Finlex * Finlexin ajantasainen lainsäädäntö Luokka:Suomen laki Luokka:Oikeusministeriö Luokka:Verkkojulkaisut Luokka:Suomalaiset verkkosivustot Luokka:Tietokannat
11\. divisioona (jatkosota)

11\. divisioona ("Iskevä Kiila") oli Keski-Pohjanmaan sotilasläänin perustama jatkosodan Suomen maavoimien divisioona. Sotilaslääniin kuuluivat Sisä-Suomen- ja Kokkolan suojeluskuntapiirit.Sotatieteen laitos: Jatkosodan historia 1, s. 62, 101. ==Perustaminen== Perustamisen jälkeen divisioonaan kuuluivat muun muassa seuraavat yksiköt:Sotatieteen laitos: Jatkosodan historia 1, s. 101. *Jalkaväkirykmentti 8 (JR 8) (Väinö Linnan rykmentti) *Jalkaväkirykmentti 29 (JR 29) *Jalkaväkirykmentti 50 (JR 50) *Kenttätykistörykmentti 4 (KTR 4) *Raskas patteristo 30 (RaskPsto 30) *Kevyt osasto 10 (KevOs 10) *Pioneeripataljoona 28 (PionP 28) *Viestipataljoona 32 (VP 32) Divisioona pyrittiin varustamaan määrävahvuuksien mukaan, joka pääosin onnistuikin, mutta joidenkin materiaalierien osalta määrävahvuuksia ei saavutettu. ==Komentajat == Divisioonankomentajana oli koko sodan ajan perustamisesta 18. kesäkuuta 1941 lakkauttamiseen 12. marraskuuta 1944 eversti Kaarlo Heiskanen. ==1944== Neuvostojoukkojen aloitettua 9. kesäkuuta 1944 suurhyökkäyksen Valkeasaaressa Kannaksella tilanne kääntyi niin pahaksi, että Valkeasaaressa osa 10. divisioonan joukoista tuhoutui ja seuraavina päivinä ne vetäytyivät lähes pakokauhun vallassa. Yleistilanteen muuttuessa ja siirryttäessä viivytykseen Kannaksella ylipäällikkö Carl Gustaf Emil Mannerheim määräsi 16. kesäkuuta 11. divisioonan siirrettäväksi välittömästi Syväriltä Kannaksen puolustuksen vahvistukseksi. Viisi päivää myöhemmin Valo Nihtilälle soitettiin ja tiedusteltiin, miksi neljä junaa seisoo tyhjänä Aunuksessa, vaikka kalustosta on huutava pula. Nihtilän tiedusteltua asiaa Paavo Talvelalta, silloin Aunuksen Ryhmän komentajalta, selvisi 11. divisioonan odottavan neuvostojoukkojen hyökkäystä Syvärin ylitse, minkä jälkeen olisi tarkoitus ryhtyä vastahyökkäykseen. Nihtilä käski divisioonan siirtyä välittömästi Kannakselle. Myös Mannerheim itse varmisti asian suoraan Paavo Talvelalta saman päivän iltana. Vasta 27. kesäkuuta Heiskasen komentama 11. divisioona oli valmis ottamaan rintamavastuun Kannaksella. ==Lapin sota== Kaarlo Heiskasen komentaman 11. divisioonan saavuttua Ouluun se alistettiin III armeijakunnalle. Osia divisioonasta oli laivattu Tornioon 4. lokakuuta. Aaro Pajari määräsi perustettavaksi taisteluosasto Heiskasen. Tornion taistelujen jälkeen divisioona eteni Tornionjoen vartta pohjoiseen kohti Muoniota. Sen vallattuaan osia divisioonasta eteni vielä pohjoisemmaksi Käsivarteen Lätäsenolle. 17. marraskuuta Kaarlo Heiskanen luovutti rintamavastuun Albert Puroman komentamalle Ryhmä Puromalle. 11. divisioonan taistelut olivat ohitse. ==Katso myös== *Laatokan Karjalan valtaus 1941 *Talin–Ihantalan taistelu ==Lähteet== * === Viitteet === ==Aiheesta muualla== * *Valo Nihtilä – tuntematon vaikuttaja. Luokka:Jatkosodan suomalaiset divisioonat Luokka:Karjalan Armeija
Kivijoki (Ii)

Kivijoki eli Ylijoki laskee Ranuan Kivijärvestä Iin kunnassa sijaitsevaan Oijärveen. Joen sivujokia ovat Nuupasjoki ja Heinijoki. Kalalajeista esiintyy mm. hauki, ahven, särki, lahna, säyne (säynävä), made. Joessa on ollut myös istutettu taimenkanta. Luokka:Kuivajoen vesistö Luokka:Iin joet Luokka:Ranuan joet
Playing with Fire (albumi)

Playing with Fire on Kevin Federlinen ensimmäinen ja ainut albumi. Se sisältää muun muassa kappaleet "America's most hated", "Lose Control" ja "Privilege". Kriitikoiden mielipiteet Federlinen esikoisalbumista ovat olleet lähes poikkeuksettomasti negatiivisia. Playing with Fire sai Metacriticiltä sivuston historian huonoimmat pisteet ikinä, 15 pistettä 100:sta == Kappaleet == # # # # # # # # # # # # # == Arvostelut == * Allmusic: http://www.allmusic.com/album/playing-with-fire-mw0000567188 * People: http://www.people.com/people/archive/article/0,,20060938,00.html == Lähteet == Luokka:Vuoden 2006 esikoisalbumit Luokka:Yhdysvaltalaiset hip hop -albumit
Michael Möllenbeck

Michael Möllenbeck (12. joulukuuta 1969 Wesel, Nordrhein-Westfalen – 2. marraskuuta 2022) oli saksalainen kiekonheittäjä. Möllenbeck sijoittui 1987 nuorten EM-kisoissa kuudenneksi. Seuraavana vuonna hän karsiutui Sudburyn nuorten MM-kisoissa heitettyään 52,68. Hän osallistui ensimmäisiin aikuisten arvokisoihin Göteborgin MM-kisoissa 1995, joissa karsiutui tuloksella 59,76. Vuonna 1997 hän oli GP-finaalissa kahdeksas ja Sevillan MM-kisoissa 1999 kuudes tuloksellaan 64,90. Myöhemmin samana vuonna hän sijoittui GP-finaalissa viidenneksi heitettyään 65,53. Möllenbeck oli Sydneyn olympialaisissa 2000 kymmenes, kunnes voitti ensimmäisen arvokisamitalinsa Edmontonin MM-kisoissa 2001 heitettyään kolmanneksi tuloksella 67,61. Seuraavana vuonna hän voitti Euroopan cupin ja EM-pronssia Münchenin EM-kisoissa. Kauden lopussa hän oli neljäs yleisurheilun maailmancupissa. Möllenbeck sijoittui 2003 toiseksi Euroopan cupissa. Hän oli samana vuonna viides Pariisin MM-kisoissa ja IAAF:n yleisurheilufinaalissa. Seuraavana vuonna hän voitti Euroopan cupin, mutta karsiutui Ateenan olympialaisissa. Vuonna 2005 hän oli toinen Euroopan cupissa. Helsingin MM-kisoissa hän voitti uransa toisen MM-pronssin. Kauden lopussa hän oli IAAF:n yleisurheilufinaalissa kahdeksas. Vuonna 2006 Möllenbeck heitti neljänneksi Euroopan talviheittocupissa. Hän oli myöhemmin samana vuonna viides Göteborgin EM-kisoissa ja seitsemäs IAAF:n yleisurheilufinaalissa. Möllenbeck voitti kiekonheitossa Saksan-mestaruuden vuosina 2002, 2004 ja 2005.Möllenbeck Saksan yleisurheiluliiton sivuilla Viitattu 6.7.2009. ==Henkilökohtaiset ennätykset== * Kuulantyöntö: 16,78 (1995) * Kiekonheitto: 67,64 (2002) ==Lähteet== * === Viitteet === Luokka:Saksalaiset kiekonheittäjät Luokka:Vuonna 1969 syntyneet Luokka:Vuonna 2022 kuolleet
Quebecin taistelu

Québecin taisteluksi voi viitata seuraaviin taisteluihin: * Québecin taistelu (1759), myös nimellä Abrahamin tasankojen taistelu. Osa Ranskan ja Britannian siirtomaasotia. * Québecin taistelu (1775), taistelu Yhdysvaltojen vapaussodassa.
Soltti

Soltti on Lahden pohjoinen kaupunginosa. Valtatie 24 Lahdesta Vääksyyn kulkee alueen läpi. Soltin keskeisiä maamerkkejä on Merrasjärvi, jossa on lämpiminä kesinä runsaasti uimareita; järven vedenlaatu on kuitenkin vain välttävä. Järven rannalla on myös paikallisten asukkaiden käyttämä maksuton matonpesupaikka vesipumppuineen, mutta maaperään joutuneiden pesuainekemikaalien vuoksi matonpesu on nyt vaakalaudalla. Solttiin kulkee bussilinja 31 Tervaskadun ja Pilkekadun risteykseen. Linja jatkaa Renkomäkeen. Luokka:Lahden kaupunginosat
Roving bug

Roving bug -tekniikka on yksi matkapuhelimen salakuuntelutekniikoista. Sitä käytettäessä matkapuhelimeen asennetaan verkon välityksellä pieni ohjelma, joka aktivoi matkapuhelimen salakuuntelua varten. Luokka:Matkapuhelimet
Kalevi Kilpi

Eino Kalevi Kilpi (14. kesäkuuta 1922 Tampere – 9. maaliskuuta 1996 Helsinki) oli suomalainen poliitikko ja Yleisradion toimittaja. Hän valmistui valtiotieteen kandidaatiksi 1948. Kilpi syntyi vasemmistolaiseen perheeseen. Hänen vanhempansa Eino Kilpi ja Sylvi-Kyllikki Kilpi olivat tunnettuja poliittisia vaikuttajia. Kilpi toimi Yleisradion selostusosastolla apulaispäällikkönä vuosina 1948–1962. Tuona aikana hänestä tuli tunnettu radioääni, joka osallistui selostajana useimpiin 50-luvun tärkeisiin tapahtumiin. Vuonna 1956 Kilpi soitti ensimmäisenä radiossa Georg Otsin laulaman suomenkielisen Saarenmaan valssin, josta hän oli saanut nauhan vierailulla Viron radioon. Kilpi on tiettävästi ainoan Jean Sibeliuksen myöntämän radiohaastattelun haastattelija vuonna 1948. Kilpi oli naimisissa Sibeliuksen tyttärentyttären Merike Ilveksen kanssa ja sai tämän vuoksi tehdä haastattelun.Tiina-Maija Lehtonen: Katarina Sibelius - säveltäjän tytär silminnäkijänä sisällissodan Helsingissä. Yle 24.1.2018. Viitattu 8.12.2019 Kalevi Kilpi oli SKDL:n kansanedustaja vuosina 1962–1966. Hän oli Helsingin kaupunginvaltuuston jäsen vuosina 1965–1993. Hän on eräs kaupunginvaltuuston historian pitkäikäisimmistä jäsenistä. ==Lähteet== == Aiheesta muualla == * Jean Sibeliuksen haastattelu vuonna 1948 * Kalevi Kilpi Leningradissa vuonna 1954 Luokka:Helsingin kaupunginvaltuutetut Luokka:Kansanedustajat Luokka:SKDL:ssä vaikuttaneet henkilöt Luokka:Helsingin vaalipiiri Luokka:Suomalaiset radiotoimittajat Luokka:Ylen toimittajat Luokka:Vuonna 1922 syntyneet Luokka:Vuonna 1996 kuolleet
Luomuhappo

Luomuhappo eli Jere Häkkinen (s. 1982,http://www.discogs.com/artist/Luomuhappo käyttää myös tuottajanimeä Puukko-Jere) on suomisaundi-tyylistä musiikkia tuottava psytrance/breakbeat/elektro-artisti. Häkkinen on myös yksi alkuperäisistä Freakdance Recordsin perustajajäsenistä. == Ura == Häkkinen aloitti musiikin tekemisen 1990-luvun puolivälissä tracker-ohjelmilla ja Roland MC-505 -musiikkikoneella. Häkkinen julkaisi ensimmäisen kotikutoisen CD-R-muotoisen demonsa, Juotsen kutsu, vuonna 2001 nimellä Espoon happo ja luomu. Se oli pääosin tehty MC-505:llä ja sisälsi kappaleita, jotka koostuivat psytrancesta, breakbeatista ja aina elektrosta downtempoon. Tuotosta levitettiin myös Internetin välityksellä. Häkkinen vaihtoi artistinimensä Luomuhapoksi ja vuonna 2002 julkaisi toisen promotionaalisen CD-R-levyn, trackerillä tehdyn Eurogorilla 2002 Transmutation Kit. Levyllä oli myös mukana remiksejä Huopatossu Monosen ja Omituisten Otusten Kerhon (O.O.K.) kappaleista. Luomuhapon Eurogorilla 2002 Transmutation Kit oli myös ensimmäisen Freakdance Records -levymerkillä julkaistu äänite. Freakdance Records julkaisi 2004 Luomuhapon seuraavan albumin Pog-O-Matic Pogómen 3000000. Äänitettä painettiin 700 kpl. Joulukuussa 2005 Luomuhappo julkaisi Borealophitecus (suom. "pohjoisen apina") -nimisen albumin kasetilla, josta tehtiin sata yksitellen numeroitua kopiota. Keväällä 2007 hongkongilainen Faerie Dragon -levymerkki julkaisi maailmanlaajuisesti lisensoidun digipak- uusintapainoksen Luomuhapon Pog-o-Matic Pogómen 3000000 -albumista.https://archive.is/20130202131732/http://www.sonic- dragon.com/?load=/fd/Luomuhappo_release.htm 2007 Häkkinen siirtyi tuottamaan taustoja Hulabaloo-nimiselle kotimaiselle rap-duolle käyttäen taiteilijanimeä Puukko-Jere. 3rd Rail Music julkaisi yhtyeen Sirkusteltta-nimisen debyyttialbumin toukokuussa 2008.http://www.discogs.com/Hulabaloo- Sirkusteltta/release/1523623 Freakdance Records julkaisi helmikuussa 2012 Luomuhappo-albumin. Pallit ja Sielu-albumi tuli jakeluun CD- ja digitaaliformaatissa. Kotimainen hiphop-artisti Pyhimys on albumilla vierailevana artistina kappaleessa "Sputnik", lisäksi levyllä on Luomuhapon remix-versio Trio Tetris-yhtyeen kappaleesta "Kappahalli".http://www.freakdancerecords.net/site/releases.fdcd09 == Diskografia == === Soolo === * Espoon Happo ja Luomu: * * * * ===Kokoelmilla=== *"Pixie Ho", FDCD03 (Freakdance, 2003) *"Seinähullu", Peace And Love (Indigo, 2007) *"Jokamees Original", Hippie Killer Collection (Hippie Killer, 2008) *"Reisiharja Dub", Uncontacted Awa (Random Records, 2013) https://www.discogs.com/release/4870594-Various-Uncontacted-Aw%C3%A1 ===Tuottajana=== *Hulabaloo: Sirkusteltta (3rd Rail, 2008) *Juno: V-Tyyli (Monsp, 2010) == Lähteet == == Aiheesta muualla == * * * Freakdance Records * Jere Häkkinen säveltäjänä - Fono.fi Luokka:Suomisaundi-tuottajat Luokka:Suomalaiset hip hop -tuottajat Luokka:Suomalaiset musiikkituottajat Luokka:Suomalaiset elektronisen musiikin artistit Luokka:Suomalaiset säveltäjät Luokka:Vuonna 1982 syntyneet Luokka:Elävät henkilöt
Sanctifica

Sanctifica on ruotsalainen yhtye, joka toimi vuosina 1996-2003\. Sanctifica aloitti death metal -yhtyeenä mutta se muistetaan myöhemmästä Emperor- henkisestä black metalistaan. Ennen lopettamistaan yhtye oli päätynyt soittamaan progressiivista metallia. ==Historia== Vuonna 1996 kitaristi Hubertus Liljegren ja rumpali Daniel Thelin perustivat Sanctifican. Pian yhtyeeseen liittyi basisti Alexander Orest. Yhtye soitti aluksi death metalia mutta se vaihtui pian toiseen elementtiin: Alexander jätti basson Jonathan Janssonin vastuulle siirtyi vaikuttamaan kosketinsoittajana ja yhtyeen tyyli vaihtui black metaliksi. Sanctifica äänitti ensimmäisen demonsa, In the Bleak Midwinterin Studio Berghenissä lokakuussa 1997. Se julkaistiin EP:nä vuonna 1998. Sen jälkeen Henrik Georgsson liittyi yhtyeeseen toiseksi kitaristiksi laajentaen musiikillisia mahdollisuuksia. Ennen vuosituhannen vaihdetta Aron Engberg tuli Alexanderin tilalle kosketinsoittajaksi. Talvinen black metal vaihtui kaoottisemmaksi. Sanctifica meni jälleen studioon äänittämään uutta materiaalia tuottajanaan Mick Nordström. Levytyssession tuloksena oli debyyttialbumi Spirit of Purity, jonka julkaisivat maaliskuussa suomalainen Little Rose Productions ja C.L. Music & Publishing (nykyään Rivel Records). Julkaisua seurasi esiintymiset Ruotsissa, Norjassa ja Suomessa. In the Bleak Midwinter EP julkaistiin uudelleen split-CD:nä ruotsalaisen Pantokratorin kanssa. Spirit of Purity sai kiitettäviä arvosteluja ja se innoitti Sanctificaa kehittämään soundiaan. Hallittuaan black metalin soiton he päättivät siirtyä vähemmän kokeilluille alueille. Musiikin rankkuus rauhoittui jättäen tilaa kokeilevammalle soitolle ja monet äärimmäiset vokalisoinnit korvattiin puhtaalla laululla. Myöhemmin vuonna 2001 yhtye meni jälleen studioon työstämään konseptialbumia Negative B, jonka tällä kertaa tuotti kitarataituri Carl Johan Grimmark. Neljän kuukauden levyttämisen jälkeen Negative B viimeisteltiin tammikuussa 2002 ja julkaistiin maaliskuussa. Ensimmäisen kahden keikan ajan Björn Isacsson oli yksistään kitaran varressa kun Hubertus keskittyi lauluun. Toukokuussa laulajaksi tuli David Seiving Crimson Moonlightistä antaen Hubertuksen keskittyä kitaransoittoon ja satunnaiseen laulamiseen. Kesällä 2002 Sanctifica soitti joitain menestyksekkäitä keikkoja Skandinavian eri festivaaleilla. Lokakuussa yhtye teki lyhyen kiertueen Suomessa esiintyen Turun, Helsingin ja Jyväskylän rockklubeilla. Kiertueen aikana Hubertus kuitenkin jätti yhtyeen ja siirtyi Crimson Moonlightiin.http://www.sanctifica.com Sanctifica hajosi lopulta vuonna 2003. == Yhtyeessä vaikuttaneet jäsenet == *Hubertus Liljegren - kitara, laulu *Daniel Thelin - rummut *Alexander Orest - koskettimet, basso *Jonathan Jansson - basso *Henrik Georgsson - kitara *Aron Engberg - koskettimet *David Seiving - laulu == Diskografia == *In the Bleak Midwinter (1997) *Spirit of Purity (2000) *Sanctifica: In the Bleak midwinter / Pantokrator: Songs of solomon split-CD (2001) *Negative B (2002) lue arvostelu ==Lähteet== ==Aiheesta muualla== * Sanctifican viralliset kotisivut * Luokka:Ruotsalaiset black metal -yhtyeet Luokka:Kristilliset metalliyhtyeet
Alcanena

Alcanena on kunta Portugalissa ja sen pinta-ala on 127,3 km². Asukkaita kunnassa on noin 14 000\. Kunta koostuu kymmenestä freguesiasta ja kunta sijaitsee Santarémin piirissä. Kunnan pormestari on Fernanda Asseiceira. Kunnan vapaapäivä on helatorstaina. ==Freguesiat== * Alcanena * Bugalhos * Espinheiro * Louriceira * Malhou * Minde * Moitas Venda * Monsanto * Serra de Santo António * Vila Moreira ==Lähteet== == Aiheesta muualla == Luokka:Portugalin kaupungit Luokka:Região Centro
Popeda (albumi)

Popeda on suomalaisen Popeda-yhtyeen debyyttialbumi, joka julkaistiin vuonna 1978. Albumin työnimi oli ”Ilikeesti kiitää”, mutta laulaja Pate Mustajärven mukaan ”sitä nimeä ei sitten käytetty, koska hienot kaupunkilaiset eivät ymmärtäneet meidän kieltä”. Seuraava ehdotus oli ”Päin lutaa”, mutta sitäkään ei hyväksytty. == Kappaleet == ===A-puoli=== # ”Rock and Roll” - 3:20 (Säv: Arwo Mikkonen, San: Pate Mustajärvi, Sov: Arwo Mikkonen) # ”Mauno soittaa stereoo” - 3:15 (Säv/San/Sov: Ilari Ainiala) # ”Pikkustadin supermarket” - 1:56 (Säv/San/Sov: Ilari Ainiala) # "Kormus" - 2:03 (Säv: Ilari Ainiala, San: Pate Mustajärvi, Sov: Ilari Ainiala) # ”Tarkkailuneliö” - 1:36 (Säv: Arwo Mikkonen, San: Pate Mustajärvi, Sov: Arwo Mikkonen) # ”Pitseritsat” - 2:09 (Säv/San/Sov: Ilari Ainiala) # ”Hei nainen” - 1:28 (Säv/San/Sov: Ilari Ainiala) # ”Pehmeä kovis” - 1:29 (Säv/San/Sov: Ilari Ainiala) ===B-puoli=== # ”Oodi Tom Robinsonille” - 2:57 (Säv/San/Sov: Ilari Ainiala) # ”Soita Ilpo” - 2:20 (Säv/San/Sov: Pate Mustajärvi) # ”Sun luonasi olleet” - 1:56 (Säv/San/Sov: Ilari Ainiala) # ”Quo Vadis” - 1:55 (Säv/San/Sov: Ilari Ainiala) # ”Villi yö” - 3:33 (Säv: Ilari Ainiala, San: Pate Mustajärvi, Sov: Ilari Ainiala) # ”Kylmästi natsaa” - 2:28 (Säv/San/Sov: Ilari Ainiala & Arwo Mikkonen) # ”1978” - 2:32 (Säv/Sov: Ilari Ainiala, San: Pate Mustajärvi) == Tekijät == ===Kokoonpano levyllä=== * Pate Mustajärvi: laulu * Ilpo Ainiala: basso, laulu * Arwo Mikkonen: kitara, soolokitara, laulu * Ari Puukka: kitara, akustinen kitara * Kai Holm: rummut ===Muut=== * Äänitys: Mika Sundqvist, MSL- Studio, Tampere 14.–17.8.1978 * Miksaus: Mika Sundqvist, Timo Huovinen ja Hannu Peltonen * Tuotanto: Timo Huovinen == Lähteet == Luokka:Vuoden 1978 esikoisalbumit Luokka:Popedan albumit
Raswaa koneeseen!

Raswaa koneeseen! on suomalaisen Popeda-yhtyeen toinen studioalbumi, joka julkaistiin 19. helmikuuta 1980.Konttinen:, s. 632. Albumi sisältää Popeda- klassikoiksi luettavat kappaleet ”Da Da” ja ”Raswaa koneeseen”. Radiosoittoa saivat myös ”Luvattu maa” ja ”Palkkasoturiksi Nubiaan”.Konttinen:, s. 87–88. Uusi albumi sai hyvät arvostelut, mutta se ei vielä lyönyt yhtyettä läpi. Levyn tuotti Eppu Normaalin kitaristi Pantse Syrjä, mistä johtuen sitä on verrattu soundillisesti kyseisen yhtyeen vuoden 1979 albumiin Maximum Jee & Jee. Albumi ylitti kultalevyn rajan vuonna 2025.https://www.instagram.com/patemustajarviofficial/p/DEw63MAt- QG/?img_index=1 == Kappaleet == A-puoli # "Da da" - 2:46 (Säv: Arwo Mikkonen & Eebo Lehtinen, San: Pate Mustajärvi, Sov: Popeda) # "Raswaa koneeseen" - 2:39 (Säv: Arwo Mikkonen, San: Pate Mustajärvi, Sov: Popeda) # "Silimiklasikyy" - 2:30 (Säv: Arwo Mikkonen & Ari Puukka, San: Pate Mustajärvi, Sov: Popeda) # "Luvattu maa" - 3:37 (Säv/San: Arwo Mikkonen, Sov: Popeda) # "Hautajaiset" - 4:38 (Säv: Arwo Mikkonen, San: Pate Mustajärvi, Sov: Popeda) # "Kitara" - 2:50 (Säv/San: Arwo Mikkonen, Sov: Popeda) B-puoli # * "Älä kirjoita tauluun" - 3:56 (Säv/San: Arwo Mikkonen, Sov: Popeda) # "Palkkasoturiksi Nubiaan" - 4:20 (Säv: Arwo Mikkonen, San: Pate Mustajärvi, Sov: Popeda) # "Nukke" - 3:28 (Säv/San: Arwo Mikkonen, Sov: Popeda) # "Sä pelkäät!" - 2:42 (Säv: Arwo Mikkonen & Ari Puukka, San: Pate Mustajärvi, Sov: Popeda) # "Kädet irti" - 2:12 (Säv: Arwo Mikkonen & Eebo Lehtinen, San: Pate Mustajärvi, Sov: Popeda) # "Liikennelaulu" - 1:42 (Säv: Arwo Mikkonen / Eebo Lehtinen & Ari Puukka, San: Pate Mustajärvi, Sov: Popeda) == Kokoonpano == Muusikot: * Pate Mustajärvi: laulu * Arwo Mikkonen: kitara ja laulu * Eebo Lehtinen: basso ja laulu * Jatsi Puukka: kitara ja laulu * T.T. Holm: rummut * Homppi Mikkonen: urut Tuotanto: * Äänitys: Mika Sundqvist ja Pantse Syrjä, MSL-Studiot, 17.-20.12.1979 * Tuottaja: Pantse Syrjä * Kannet: J.K. juntunen == Lähteet == * === Viitteet === Luokka:Popedan albumit Luokka:Vuoden 1980 albumit
Pontiac Firebird

Pontiac Firebird on yhdysvaltalainen GM:n valmistama urheiluautomalli, jota valmistettiin vuodesta 1967 aina vuoteen 2002. Firebird ja sen sisarmalli Chevrolet Camaro perustuvat General Motorsin F-runkoon. Firebirdiä on valmistettu useana eri lisävarustesarjana, kuten Formula ja Trans Am. Trans Am -mallit edustavat tehokkaimpia ja parhaiten varusteltuja Firebirdejä, varusteisiin kuuluu suorituskykyä ja ulkonäköä parantavia yksityiskohtia. Trans Amit on varustettu V8-moottorilla, viimeisimmät Trans Amit pohjautuivat Corvetten tekniikkaan. == Sukupolvet == *Pontiac Firebird. 1.gen (1967-1969) *Pontiac Firebird. 2.gen (1970-1981) *Pontiac Firebird. 3.gen (1982-1992) *Pontiac Firebird. 4.gen (1993-2002) == Aiheesta muualla == * F-Body Club of Finland Firebird Luokka:Seulonnan keskeiset artikkelit Luokka:S-segmentin autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot
Tarapoto

Tarapoto on San Martínin alueella Perun pohjoisosassa sijaitseva kaupunki, jossa on noin 100 000 asukasta.Agglomerations & Cities Citypopulation Vaikka Moyobamba on alueen pääkaupunki, Tarapoto on alueen suurin kaupunki. Matkailu on yksi kaupungin tärkeimmistä elinkeinoista, ja kaupungista on lentoja mm. Iquitokseen, Limaan sekä Pucallpaan. Matkailijat tulevat alueelle usein viettämään aikaansa vesiputouksilla, laguunissa tai joella tai luonnon tarkkailua varten. Kaupungin lähellä on myös rikkaan italialaisen vuonna 2005 rakennuttama "keskiaikainen" linna. == Lähteet == ==Aiheesta muualla== Luokka:Perun kaupungit
Saghand

Saghand () on iranilainen paikkakunta, jossa on uraanikaivos. Paikka sijaitsee Yazdin provinssissa noin 185 kilometriä koilliseen Yazdn kaupungista ja 500 kilometriä Teheranista etelään. Kaivoksen perustamista ovat tukeneet kiinalaiset suorittamalla kaivamista ja toimittamalla laitteita. Vuoden 2006 väestönlaskennassa siellä asui 190 ihmistä. == Kaivostoiminta == Saghandin uraanikaivoksella arvioidaan olevan noin 1,5–1, 73 miljoonaa tonnia uraanimalmia, jonka pitoisuus on keskinkertainen, 553 ppm. Kaivoksen tuotantokapasiteetti on noin 132 000 tonnia uraanimalmia vuodessa. Kaivostoiminnan vaatima henkilömäärä on noin 220 henkeä. Saghandin alueelta on löydetty myös rautaa ja muita metalleja sisältäviä mineraaleja. == Kuvia == Tiedosto:Saghand2.jpg|Maatila Saghandissa. Tiedosto:Saghand4.jpg|Saghandilainen kuja jonka pääl­lä on vii­ni­köyn­nök­siä var­jos­ta­mas­sa sitä. Tiedosto:Saghand1.jpg|Auringonlasku Saghandissa. Tiedosto:Butlerite-Parabutlerite-216044.jpg|Sorbonnen professori Pierre Bariand ret­ki­kun­nan 1970-luvulla ke­rää­mä näy­te rau­ta­pi­toi­ses­ta mi­ne­raa­lista. == Lähteet == == Aiheesta muualla == * * Luokka:Uraani Luokka:Iranin maantiede
Eteerinen öljy

thumb|Pullo eteeristä öljyä sekä tuoksulamppu, jonka avulla öljyn tuoksua voidaan levittää huoneilmaan Eteerinen öljy on kasveista höyrytislaamalla valmistettu vettä hylkivä neste, joka sisältää haihtuvia aromeja. Eteerisiä öljyjä valmistetaan aromaattisia aineita sisältävien kasvien kukista, lehdistä, juurista, hedelmistä ja pihkasta. == Käyttö == Aitoja eteerisiä öljyjä käytetään hajusteina, aromaterapiahoitoihin, kosmetiikkaan, suitsukkeiden valmistamiseen ja joissain tapauksissa myös ruokien ja juomien maustamiseen. Niitä voidaan käyttää myös lääkkeiden ja puhdistusaineiden valmistamiseen. == Ominaisuudet == Noin 10 prosenttia maailman kasvilajeista on aromaattisia, eli ne sisältävät ainesosia, joiden tehtävä on suojella kasvia kasvitaudeilta, homeelta, haavoilta ja kuivumiselta. Eteerisillä öljyillä ryhmänä ei ole tiettyjä, yhteisiä kemiallisia tai lääkkeenomaisia ominaisuuksia. Eteeriset öljyt sekoitetaan usein virheellisesti esimerkiksi tuoksuöljyn nimellä myytäviin valmisteisiin, jotka ovat synteettisti valmistettujen tuoksuvien yhdisteiden seoksia. Eteerinen öljykin on lukuisten eri yhdisteiden seos, mutta ne ovat kaikki kasvin luontaisesti valmistamia, ei ihmisen sekoittamia. == Turvallisuus == Eteerisiä öljyjä pidetään usein luonnollisina, turvallisina ja hoitavina, vaikka tällaisia ominaisuuksia löytyy vain osasta eteerisiä öljyjä ja nekin ovat toisistaan poikkeavia. Eteeristen öljyjen ominaisuuksien yleistäminen on vaarallista, koska jotkin eteeriset öljyt ovat myrkyllisiä pieninäkin määrinä. Kaikki eteeriset öljyt eivät ole turvallisia käyttää, joten niiden ominaisuuksista on otettava selvää ennen käyttöä. Useimmat eteeriset öljyt ovat toksisia liian suurina määrinä tai muuten väärin käytettyinä. Eteeriset öljyt ovat usein todella voimakkaita, eikä niitä pitäisi käyttää iholle laimentamattomana. Suuri osa yleisesti käytetyistä ja turvallisina pidetyistä eteerisistä öljyistä sisältää myös allergeeneja. Eteerisiä öljyjä ei suositella käytettäväksi pienten lasten eikä koskaan vauvojen hoidossa. == Lähteet == == Aiheesta muualla == *Luontoemo: Eteeriset öljyt ja niiden vaikutukset Luokka:Kemialliset aineet * Luokka:Seulonnan keskeiset artikkelit
Vaivara

Vaivara () oli kunta Itä-Virumaan maakunnassa Viron koillisnurkassa, Suomenlahden rannalla. Vuoden 2017 kuntauudistuksessa Vaivara, Kohtla-Järven Viivikonnan kaupunginosa ja Narva-Jõesuu yhdistyivät muodostaen uuden Narva- Jõesuun kaupungin. Vaivaran laajaan kuntaan kuuluivat Narvan, Narva-Jõesuun ja Sillamäen kaupunkien väliset maaseutualueet. Vaivaran alue on maavaroiltaan rikas: sen alueella kaivetaan öljyliusketta eli palavaakiveä. Vaivaran keskus sijaitsi Sinimäen kylässä. Sen lähellä sijaitsevat kuuluisat Sinimäet, jotka ovat olleet strategisesti merkittävät jo suuressa Pohjan sodassa. Idästä länteen on kuljettava niiden läpi: pohjoispuolella on meri, eteläpuolella laajat suot ja Peipsijärvi. Kesällä 1944 Viron alueen kiivaimmat ja verisimmät taistelut toisessa maailmansodassa käytiin juuri Sinimäellä. Itä-Virumaan maakunta jakautuu seutukuntiin, joista Vaivara kuuluu Narvan seudun muodostamaan Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa. ==Väestö== Vuoden 2011 väestönlaskennan mukaan Vaivaran kunnassa oli 1 429 asukasta, joista venäläisiä oli 939 (65,7 %), virolaisia 354 (24,8 %) ja muita kansallisuuksia 132 (9,2 %). == Lähteet == == Aiheesta muualla == Luokka:Narva-Jõesuu Luokka:Viron entiset kunnat
Vesisota

Vesisota on leikki. Siinä yritetään kastella toiset leikkijät vesipyssyin, vesi-ilmapalloilla tai muilla vastaavilla. Muotoja on monia, kuten lipunryöstö ja kastelua joukkueissa. Vesisodan sääntöjä voi vapaasti muokata, koska kansainvälisiä sääntöjä ei ole. Tunnetuin vesisota lienee thaimaalaiseen uudenvuodenjuhlaan Songkraniin liittyvä 3–6 päivää jatkuva julkinen vesisota, jonka uhriksi voi joutua kuka tahansa kadulla liikkuva. Vesi-ilmapalloilla käytävissä sodissa kaksi (tai useampi) joukkuetta heittelevät toisiaan ilmapalloilla pyrkien kastelemaan toisensa tai sitten kaikki sotivat kaikkia vastaan. Pallot täytetään usein sodan alussa. Veden voi laittaa mahdollisimman kylmäksi tai kuumaksi, jotta osuma koettaisiin epämiellyttävänä. == Lähteet == Luokka:Leikit
Sääntö

Sääntö voi tarkoittaa seuraavia asioita: * Tavallisesti kirjallinen, velvoittava lausuma tietystä menettelytavasta tai muusta vastaavasta asiasta. * Yleinen normi. * Kokemukseen tai ajatteluun perustuvia ilmiöitä esittävä lausuma. Vertaa periaate, normi, laki. * Tavallinen asiantila, säännönmukaisuus. * Toimintatapa. * Jonkin ilmiön käyttäytymiselle määritelty malli tai yleistys. == Esimerkkejä == Erilaisia sääntöjä ovat esimerkiksi liikennesäännöt, käyttäytymissäännöt, oikean käden sääntö, Simpsonin sääntö ja nyrkkisääntö. == Lähteet == * == Aiheesta muualla == * * *
Kortti

Kortti voi tarkoittaa: * Ajokortti * Avainkortti * Henkilökortti * Jäsenkortti * Kanta-asiakaskortti * Kopiokortti * Käyntikortti * Lahjakortti * Lehdistökortti * Luottokortti * Maksukortti * Matkakortti * Mobiilikortti * Opiskelijakortti * Ostokortti * Pankkikortti * Pelikortti * Postikortti * Puhelukortti * SIM-kortti * Sirukortti * Sähköinen henkilökortti * Tulityökortti * Tunnekortti * TV-kortti * Työturvallisuuskortti * Kortti, sukunimenä: ** Jukka Kortti, suomalainen yhteiskuntatieteilijä ja tietokirjailija.
Beretta Modello 38

Moschetto Automatico Beretta Modello 1938 on italialaisen Fabbrica d'Armi Pietro Beretta S.p.A.:n vuosina 1938–1950 valmistama konepistooli. Se oli Italian lisäksi palveluskäytössä Argentiinassa, Romaniassa ja Saksassa. ==Historia== Ase suunniteltiin alun perin vuonna 1935 kehitetyn itselataavan karabiinin pohjalta. Aseesta tehtiin modifikaatio nimeltä Beretta 38/42, joka oli aseen kenttäversio ja oli massatuotantoon tarkoitettu yksinkertaisempi ja kevyempi versio. Versiossa puinen karbiinimallinen etutukki muotoiltiin uudelleen ja piipun vaippa poistettiin. ==Tekniset tiedot== *Rakenne: Massasulku *Rihlaus: 6 rihlaa == Lähteet == * McNab, Chris: Suuri asekirja. Helsinki: Gummerus 2008. ISBN 978-951-20-6890-6 ===Viitteet=== ==Aiheesta muualla== *MAB a Berettaweb.com Luokka:Konepistoolit